אלכסנדר בוגן

אלכסנדר בוגן

אלכסנדר בּוֹגֶן (קצנבוגן) (Alexander Bogen; 24 בינואר 1916 – 20 באוקטובר 2010) היה צייר יהודי יליד אסטוניה (אז בפלג ליבוניה (ליפלנד) שב) שפעל בליטא, בפולין ובישראל. נודע גם כפרטיזן במחתרת אנטי-נאצית בליטא ובבלארוס.

==קורות חיים==
אלכסנדר בוגן - אנדרטת הלוחם היהודי במלחמת העולם השנייה, לטרון]]
לוחית זיכרון בכניסה לביתו של אלכסנדר בוגן
בוגן נולד ב-1916 בשם אלכסנדר (שוּרָה) קצנבוגן בדורפט (טרטו) שבאסטוניה, אז פלך ליבלנד שבאימפריה הרוסית. 
הוריו, גריגורי כצנבוגן ומרה לבית רביצקי היו רופאים. האב היה בן למשפחה יהודית חילונית ממינסק ואמו הייתה בתו של הרב יהודה טוביה צבי ליבוביץ' רביצקי (או יודל-טייבל הירש ליבוביץ' רביצקי). הייתה לו גם אחות צעירה. 
אב המשפחה נפל ב-1916 במלחמת העולם הראשונה. בהיותו בן שנתיים עברה האלמנה עם ילדיה לעיר הליטאית וילנה אז בפולין, בה גדל. האם התחתנה בשנית ב-1924 עם שטרול-ברה רבינוביץ'.
בוגן היה חבר בקבוצת "וילנה הצעירה". החל בלימודי ציור ופיסול באקדמיה לאמנות, שם גם סיים את לימודי המוסמך. בוגן שימש כפרופסור באקדמיה לאמנות בפולין וכמרצה לאמנות באוניברסיטה העברית.

עם תחילת מלחמת העולם השנייה הצטרף לארגון הפרטיזנים המאוחד (אף-פא-או) בגטו וילנה. ב-29 ביולי 1943 ברח ליערות נַארוֹץ' שבבלארוס, כ-200 ק"מ מווילנה, ופיקד על יחידה של כ-30 פרטיזנים יהודים. הוא הבריח יהודים מהגטו ליערות, אימן אותם ללחימה והוביל אותם לפעולות נגד הגרמנים. 

בתקופה חשוכה זו צייר את חוויותיו ועל כך אמר מאוחר יותר: "אחד מגיב לזוועות בדמעות, והשני ברובה, אני הגבתי בעיפרון וברובה"<ref></ref>. אחדות מיצירות אלה נכללות באוספים של מוזיאון הלוחם היהודי במלחמת העולם השנייה, מוזיאון לוחמי הגטאות, מוזיאון יד ושם ומוזיאון השואה בוושינגטון. 

לאחר תום המלחמה השלים את לימודיו באמנות בווילנה. לימד באקדמיה לאמנות בלודז' שבפולין, ונודע כצייר, פסל, תפאורן ומאייר.

בשנת 1951 עלה לישראל עם אשתו רחל ובנו מיכאל. הוא נשלח להשתלמות בבית הספר הלאומי הגבוה לאמנויות היפות (בוזאר) בפריז. בשובו לארץ הקים את מחלקת האמנות בבית הספר ויצו צרפת. כיהן כיו"ר אגודת הציירים והפסלים בישראל בשנים 1969–1981.

עיצב את אנדרטת הפרטיזנים בלטרון, שנחנכה ב-9 באפריל 2008.. כן פיסל בעץ את שער הכניסה למוזיאון ז'בוטינסקי במצודת זאב בתל אביב.

בשנת תשל"ד יצא לאור בהוצאת "יד ושם" אלבום ציוריו, "המרד". בשנת 2005 יצא לאור אלבום רטרוספקטיבי של יצירתו בישראל.

בוגן נפטר בתל אביב ב-2010, בגיל 94, ונקבר בבית העלמין קריית שאול לצד אשתו.

==פרסים==
* 1950 – פרס מטעם ממשלת פולין.
* 1961 – פרס ההסתדרות.
* 1962 – פרס משרד החינוך.
* 1980 – פרס חבל ימי לישראל.
* 1983 – פרס הנגב.
* 1992 – פרס שלום עליכם.

==הנצחה==
ב-2018 עיריית תל אביב קבעה לוחית זיכרון בכניסה לביתו ברחוב אבן שפרוט 7.

==לקריאה נוספת==
* ארט 2000 - ספר אמני ישראל : ציירים ופסלים, הוצאת סטודיו חיט, 1993

==קישורים חיצוניים==

* 
* [http://www1.yadvashem.org/yv/he/exhibitions/bogen/index.asp?WT.mc_id=wiki העט והחרב: תערוכה מיצירותיו של אלכסנדר בוגן], באתר יד ושם
* [http://www.yadvashem.org/he/articles/interviews/alexander-bogen ריאיון עם אלכסנדר בוגן] באתר יד ושם
* 
* 
* , 
* [http://www.jwmww2.org/JewishFighters/Display/FighterPage.aspx?id=116077 אלכסנדר (שורה) בוגן (קצנבוגן)] באתר הלוחם היהודי במלחמת העולם השנייה
* [http://clickit3.ort.org.il/Apps/WW/page.aspx?ws=cfda0459-dc1a-471e-a2b4-8c9bfc8bd5d2&page=d376ff94-4ed4-4117-8444-b784f4526a01&fol=87a54661-c3c5-417f-ad5e-916b7c761fe1&code=87a54661-c3c5-417f-ad5e-916b7c761fe1&box=88793e81-f5cf-4841-9291-ebaae597f5eb&_pstate=item&_item=7e5245cd-7366-4378-b752-a94bd2794988 אלכסנדר בוגן], באתר "ההתנגדות היהודית בשואה"
* 
* [http://www.motke.co.il/SelectedArticle.aspx?ArticleID=1930 יוצר בלתי נלאה], באתר מוטק'ה, 9 בדצמבר 2007
* [https://web.archive.org/web/20071014153403/http://www.holocaust-education.net/explore.asp?langid=3&submenu=205&searchtype=simple&searchtopic=4&id=12 כמה מרישומיו] 
* 

==הערות שוליים==

קטגוריה:אמנים יהודים פולנים
קטגוריה:אמנים ישראלים
קטגוריה:אסירים בגטו וילנה
קטגוריה:ציירים יהודים פולנים
קטגוריה:ציירים ישראלים
קטגוריה:פסלים יהודים פולנים
קטגוריה:פסלים ישראלים
קטגוריה:פרטיזנים יהודים מברית המועצות
קטגוריה:פרטיזנים יהודים מליטא
קטגוריה:פרטיזנים יהודים מבלארוס
קטגוריה:השואה באמנות: אמנים
קטגוריה:ישראלים ילידי אסטוניה
קטגוריה:עולים בשנות ה-1950
קטגוריה:מעצבי במה ישראלים
קטגוריה:מאיירים ישראלים
קטגוריה:ראשי אגודת הציירים והפסלים
קטגוריה:אישים הקבורים בבית הקברות קריית שאול
קטגוריה:יהודים שפעלו להצלה בתקופת השואה
קטגוריה:מצילים יהודים בשואה
קטגוריה:ניצולי השואה: ליטא
קטגוריה:ניצולי השואה: בלארוס
קטגוריה:ישראלים שנולדו ב-1916
קטגוריה:ישראלים שנפטרו ב-2010